1987L0372 — SL — 09.11.2009 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 25. junija 1987 o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti (87/372/EGS) (UL L 196, 17.7.1987, p.85)

spremenjena z:









▼B

DIREKTIVA SVETA

z dne 25. junija 1987

o frekvenčnih pasovih, ki jih je treba zadržati za usklajeno uvajanje javnih vseevropskih celičnih digitalnih kopenskih mobilnih komunikacij v Skupnosti

(87/372/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 100 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ker Priporočilo 84/549/EGS ( 3 ) zahteva uvedbo storitev na podlagi skupnega usklajenega pristopa na področju telekomunikacij; ker naj se za gospodarski razvoj Skupnosti v celoti uporabljajo viri, ki jih zagotavljajo sodobna telekomunikacijska omrežja; ker so mobilne radijske storitve edini način za vzpostavitev povezave s potujočimi uporabniki in najučinkovitejši način, da se takšni uporabniki priključijo na javna telekomunikacijska omrežja; ker so mobilne komunikacije odvisne od razporeditve in razpoložljivosti frekvenčnih pasov za prenos in sprejem med fiksnimi baznimi postajami in mobilnimi postajami; ker se frekvence in kopenski mobilni komunikacijski sistemi, ki se zdaj uporabljajo v Skupnosti, med seboj močno razlikujejo in ne omogočajo vsem uporabnikom, ki potujejo z vozili, ladjami, vlaki ali peš po celotni Skupnosti, vključno po celinskih ali obalnih vodah, da izkoristijo ugodnosti evropskih storitev in evropskih trgov; ker bo prehod na drugo generacijo celičnega digitalnega mobilnega komunikacijskega sistema zagotovil edinstveno priložnost za vzpostavitev pravih vseevropskih mobilnih komunikacij; ker je Evropska konferenca poštnih in telekomunikacijskih uprav (CEPT) priporočila, da se za tak sistem razporedijo frekvence 890-915 MHz in 935-960 MHz v skladu s Pravilnikom o radiokomunikacijah Mednarodne telekomunikacijske zveze (ITU), ki take frekvence razporeja tudi za uporabo mobilnih radijskih storitev; ker dele teh frekvenčnih pasov uporabljajo ali nameravajo uporabljati nekatere države članice za vmesne sisteme in druge radijske storitve; ker bo vse večja razpoložljivost celotnega območja prej navedenih frekvenčnih pasov nujno potrebna za vzpostavitev pravih vseevropskih mobilnih komunikacij; ker bo izvajanje Priporočila Sveta 87/371/EGS z dne 25. junija 1987 o usklajeni uvedbi javnih vseevropskih celičnih digitalnih kopenskih mobilnih komunikacij v Skupnosti ( 4 ), katere smoter je začetek delovanja vseevropskega sistema najpozneje do leta 1991, omogočilo pospešeno opredelitev radijske prenosne poti; ker bi lahko na podlagi sedanjih tehnoloških in tržnih gibanj predvideli, da bosta frekvenčna pasova 890-915 MHz in 935-960 MHz v 10 letih, računano od 1. januarja 1991, na voljo izključno za vseevropski sistem; ker bo Direktiva Sveta 86/361/EGS z dne 24. julija 1986 o začetni fazi medsebojnega priznavanja odobritve tipa za telekomunikacijsko terminalsko opremo ( 5 ) omogočila hitro uvedbo enotnih specifikacij skladnosti za vseevropski celični digitalni mobilni komunikacijski sistem; ker je Skupina za analizo in načrtovanje (GAP) v svojem poročilu o javnih mobilnih komunikacijah, ki ga je sestavila za Skupino visokih uradnikov za telekomunikacije (SOG-T), opozorila, da je potreba po razpoložljivosti primernih frekvenc zelo pomemben predpogoj za vseevropske celične digitalne mobilne komunikacije; ker so telekomunikacijske uprave, Evropska konferenca poštnih in telekomunikacijskih uprav (CEPT) in proizvajalci telekomunikacijske opreme v državah članicah ugodno ocenili poročilo, SPREJEL NASLEDNJO DIREKTIVO:







▼M1

Člen 1

1. Države članice dajo na voljo frekvenčna pasova 880–915 MHz in 925–960 MHz (pas 900 MHz) za sistema GSM in UMTS ter za druge prizemne sisteme, ki lahko zagotavljajo elektronske komunikacijske storitve in lahko delujejo sočasno s sistemom GSM v skladu s tehničnimi izvedbenimi ukrepi, sprejetimi na podlagi Odločbe št. 676/2002/ES Evropskega parlamenta in Sveta dne 7. marca 2002 o pravnem okviru za politiko radijskega spektra v Evropski skupnosti (Odločba o radijskem spektru) ( 6 ).

2. Države članice pri izvajanju te direktive preverijo, ali bi se lahko z obstoječo dodelitvijo pasu 900 MHz konkurenčnim mobilnim operaterjem na njihovem ozemlju izkrivljala konkurenca na zadevnih mobilnih trgih, ter, kadar je to upravičeno in sorazmerno, odpravijo takšno izkrivljanje v skladu s členom 14 Direktive 2002/20/ES Evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi) ( 7 ).

Člen 2

Za namene te direktive se uporabljajo naslednje opredelitve pojmov:

(a) „sistem GSM“ pomeni elektronsko komunikacijsko omrežje, ki je v skladu s standardi GSM, ki jih je objavil Evropski inštitut za telekomunikacijske standarde (v nadaljevanju ETSI), zlasti s standardoma EN 301502 in EN 301511;

(b) „sistem UMTS“ pomeni elektronsko komunikacijsko omrežje, ki je v skladu s standardi UMTS, ki jih je objavil ETSI, zlasti s standardi EN 301 908-1, EN 301 908-2, EN 301 908-3 in EN 301 908-11.

Člen 3

1. Države članice sprejmejo zakone in druge predpise, potrebne za uskladitev s to direktivo, do 9. maja 2010. Komisiji takoj sporočijo besedilo navedenih predpisov in korelacijsko tabelo med navedenimi predpisi in to direktivo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva.

▼M1 —————

▼B

Člen 5

Ta direktiva je naslovljena na države članice.